<classify> Mkulima wa zao hilo katika kijiji hicho, Asha Juma, alisema kwamba bei ya Sh 700 kwa kilo ya zao hilo imepitwa na wakati na haiwezi kukidhi tena mahitaji ya kilimo hicho ambacho ni tegemeo kwa wakulima ikiwemo wanawake.Sisi wakulima wa mwani kijijini hapa tunaiomba Serikali kuingilia kati bei ya zao hili kwa lengo la kuona kwamba wakulima tunanufaika kwa kiwango cha juu, alisema Juma.Alifahamisha kwamba kazi zinazotokana na kilimo cha mwani kwa sasa ni kubwa ikiwemo kukata vijiti vinavyotumika kwa ajili ya kuzika chini ya ardhi kufunga kamba zinazozuwia mwani.Kwa upande wake, mfanyabiashara wa kampuni ya Zanea, inayojishughulisha na ununuzi wa mwani Said Haji, alikiri kuwepo kwa bei ndogo inayotolewa na kampuni zinazojishughulisha na biashara hiyo kutoka kwa wakulima.Hata hivyo, alizitaja sababu za kuwepo kwa bei ndogo ya zao hilo kuwa ni pamoja na gharama kubwa za ushuru wa kodi zinazotokana na usafirishaji wa mwani kwenda katika nchi za Ulaya na Asia.Zipo sababu mbalimbali zinazochangia kushuka kwa bei ya zao la mwani katika soko la dunia ikiwemo kuwepo kwa wazalishaji wengi katika nchi mbalimbali na hivyo bei yake kushuka, alisema Haji.Akiwasilisha makadirio ya mapato na matumizi ya bajeti ya Wizara ya Biashara Viwanda na Masoko kwa mwaka wa fedha 20152016, Waziri wa Kilimo Nassor Ahmed Mazrui alisema juhudi zinafanywa kwa kushirikiana na Shirika la kimataifa la viwanda UNIDO kuona Zanzibar inakuwa na viwanda vidogo vidogo vya kusarifu bidhaa za mwani.  <topic>: UCHUMI 